На основу члана 56. Статута Града Ниша („Службени лист Града Ниша“, број 88/2008), члана 72. Пословника о раду Градског већа Града Ниша („Службени лист Града Ниша” број 1/2013) и члана 12. Правилника о поступку припреме, израде и доставе материјала („Службени лист Града Ниша", број 125/2008)

Градско веће Града Ниша, на седници од 09.07.2014. године, доноси

**Р Е Ш Е Њ Е**

**I** Утврђује се Предлог одлуке о давању сагласности и усвајању пројекта јавно-приватног партнерства којим се предлаже замена котлова на лож уље, котловима на дрвену биомасу (пелет), односно природни гас, у школским и предшколским установама Града Ниша

**II** Предлог одлуке о давању сагласности и усвајању пројекта јавно-приватног партнерства којим се предлаже замена котлова на лож уље, котловима на дрвену биомасу (пелет), односно природни гас, у школским и предшколским установама Града Ниша доставља се председнику Скупштине Града Ниша ради увршћивања у дневни ред седнице Скупштине Града.

**III** За представника предлагача по овом предлогу на седници Скупштине Града Ниша, одређује се Хранислав Ђорђевић, заменик начелника Управе за комуналне делатности, енергетику и саобраћај.

Број: 954-31/2014-03

У Нишу, 09.07.2014. године

**ГРАДСКО ВЕЋЕ ГРАДА НИША**

**ПРЕДСЕДАВАЈУЋИ**

**ЗАМЕНИК ГРАДОНАЧЕЛНИКА**

**Љубивоје Славковић, дипл. правник**